BTS ส่องกำไรปีหน้าจะลดถึง 56%ปรับลดราคาพื้นฐานใหม่เป็น 9.73 บ.
BTS โบรกฯรับลดเป็น ถือ แม้จ่ายปันผลสูงซึ่งคาดผลตอบแทนเป็น 7.3% แต่หากจ่ายระหว่างกาลปลาย ม.ค.59 ไปส่วนหนึ่งความน่าสนใจจะน้อยลง และปันผลสูงเป็นปีสุดท้าย คาดว่ากำไรสุทธิปีหน้าจะลดถึง 56% เทียบช่วงเดียวกันของปีก่อน หากไม่มีกำไรพิเศษ ขณะที่ปีนี้มีสูงถึง 2.6 พันลบ.จากได้หุ้น U ปรับลดราคาพื้นฐานใหม่เป็น 9.73 บาท (SOTP) มีส่วนเพิ่มอีกแค่ 5%
8 ธ.ค. 2558

บล.ดีบีเอสฯ ระบุในบทวิเคราะห์ (8 ธ.ค.) ว่า บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS เดิมเราคาดว่าคอนโด THE LINE ที่ร่วมทุนกับ SIRI ก่อนที่ยังไม่โอนจะมีผลขาดทุนในปี 59-60 (สิ้นสุด มี.ค.60) ที่ 348 ล้านบาทเท่ากับปีนี้ (ปี 58-59) แต่ในความเป็นจริงคาดว่าจะขาดทุนมากขึ้นเป็น 700 ล้านบาททีเดียว
เพราะปี 59 จะเปิด THE LINE อีก 5-8 โครงการ เมื่อรวมกับที่เปิดขายปี 58 ไป 3 โครงการ รวมสะสมเป็น 8-11 โครงการ โดยช่วงแรกที่ยังไม่โอนซึ่งก็คือในช่วง 2 ปีแรกนี้ ก็จะเกิดขาดทุนเป็นจำนวนที่มากตามโครงการใหม่ที่เปิด
อาจกล่าวได้ว่านับจากนี้ไปจนถึงปลายปี 59 BTS จะมีรายได้จากการขายอสังหาฯน้อยมากแล้ว หลัง Abstract พหลโยธินโอนไปเกือบหมดเต็มที ปรับคาดการณ์กำไรหลักปี 59-60 ลง 12% และคิดเป็นการลดลง 3% เทียบช่วงเดียวกันของปีก่อน
ปรับลดเป็น ถือ แม้จ่ายปันผลสูงซึ่งคาดผลตอบแทนเป็น 7.3% แต่หากจ่ายระหว่างกาลปลาย ม.ค.59 ไปส่วนหนึ่งความน่าสนใจจะน้อยลง และปันผลสูงเป็นปีสุดท้าย คาดว่ากำไรสุทธิปีหน้าจะลดถึง 56% เทียบช่วงเดียวกันของปีก่อน หากไม่มีกำไรพิเศษ ขณะที่ปีนี้มีสูงถึง 2.6 พันลบ.จากได้หุ้น U ปรับลดราคาพื้นฐานใหม่เป็น 9.73 บาท (SOTP) มีส่วนเพิ่มอีกแค่ 5% 